钦定古今图书集成/明伦汇编/闺媛典/第053卷 > 闫自昌妻张氏
## 钦定古今图书集成/明伦汇编/闺媛典/第053卷 > 闫自昌妻张氏

按《四川总志》：“张氏，通江人，诸生闫自昌妻。适自昌甫
二年，生女未周岁，昌亡，张号恸，粒米不入口，自缢死。
县令以闻，旌其闾。”

===何洪妻李氏===按《荆州府志》：“李氏，松滋太学生何洪妻。洪亡，氏年二
十七，无子，苦节不二。弘治间，遭水，度不能存，谓人曰：
‘我当死久矣，岁荒若此，茕茕嫠妇顾安所求活乎’？因
自缢。”